HU
C 252/76
Az Európai Unió Hivatalos Lapja
2023.7.17.
Kérelmek A felperes azt kéri, hogy a Törvényszék: — állapítsa meg és mondja ki, hogy: — megsemmisíti a végrehajtó tanács [bizalmas] (1) 2022. július 15-i határozatát; — a felperest ex aequo et bono 5 000 euró összegű kártérítés illeti meg a hivatkozott jogsértésekkel okozott kár miatt, amelyre nem terjed ki kellőképpen a sérelmet okozó határozat megsemmisítése; — az alperest kötelezze a költségek viselésére.
Jogalapok és fontosabb érvek Keresete alátámasztására a felperes öt jogalapra hivatkozik. 1.
Az első jogalap az Európai Unió tisztviselői személyzeti szabályzata (a továbbiakban: személyzeti szabályzat) 24. cikkének azáltal történő megsértésére vonatkozik, hogy a felperes segítségnyújtás iránti kérelmének elbírálása során jogellenesen többszörözték az eljárásokat és a munkaszerződés megkötésére jogosult hatóságokat, ami szükségtelenül bonyolította az ügy iratait, amelyek nagy részét kizárták a második kérelem vizsgálatából, ennek következtében elferdítve az ügy összefüggéseit. 2.
A második jogalap a munkaszerződés megkötésére jogosult hatóság többszörözésére és a pártatlanság elvének legalábbis objektív megsértésére vonatkozik.
A felperes összeférhetetlenségre és az ügyének – amely semleges – kettős közigazgatási vizsgálatától való megfosztásra hivatkozik. 3.
A harmadik jogalap arra vonatkozik, hogy a munkaszerződés megkötésére jogosult hatóság tévesen alkalmazta a jogot, amikor a felperes segítségnyújtás iránti kérelmét csak a személyzeti szabályzat 12a.
cikke szempontjából vizsgálta, anélkül hogy azt a 12.
cikk szempontjából értékelte volna, ami a felperessel szemben tanúsított nem megfelelő magatartás fennállására vonatkozó nyilvánvaló értékelési hibához vezetett. 4.
A negyedik jogalap a hatékony meghallgatáshoz való jog megsértésére vonatkozik, mivel a felperes a tisztességes eljáráshoz való jog megsértésével nem kapta meg – legalábbis megfelelő időben – az összes olyan bizonyítékot, amelyre vonatkozóan a vizsgálók elkészítették az igazgatási vizsgálati jelentésüket, és amelyek alapján a munkaszerződés megkötésére jogosult hatóság meghozta határozatát. 5.
Az ötödik jogalap a segítségnyújtási kötelezettség megsértésén alapul, mivel az alperes a vizsgálat során az észszerű határidő megsértésével nem hozott megfelelő intézkedéseket.
(1)
Kitakart bizalmas adatok.
2023. május 24-én benyújtott kereset – Fridman kontra Tanács (T-296/23. sz. ügy) (2023/C 252/91) Az eljárás nyelve: francia Felek Felperes: Mikhail Fridman (London, Egyesült Királyság) (képviselők: T. Marembert és A. Bass ügyvédek) Alperes: az Európai Unió Tanácsa Kérelmek A felperes azt kéri, hogy a Törvényszék: — semmisítse meg az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2023. március 13-i (KKBP) 2023/572 tanácsi határozatot (1) a felperest érintő részében;